የዳቮሱ የአለም ኢኮኖሚ ጉባኤ ትኩረቱ ምን ይሆን
በአሁኑ ወቅት ዓለምን እያጋጠማት ባለው ማህበራዊ፣ ኢኮኖሚያዊ እና ፖለቲካዊ ችግሮች ላይ ውይይት ሊያደርጉ በርካታ የዓለም ሀገራት በዳቮስ ስዊዘርላንድ ተገናኝተዋል፡፡የኢትዮጵያ ጠቅላይ ሚኒስትር ኃለማሪያም ደሳለኝ ጨምሮ አስር የአፍሪካ ሀገራት ተሳታፊ በሆኑበት የዘንድሮው የአለም ኢኮኖሚ ፎረም ላይ በተከፋፈለው ዓለም ተስፋን መፍጠር በሚለው መርህ ይካሄዳል፡፡ዓለም አቀፍ ጉባዔ ላይ ዓለምን እየተፈታተኗት ባሉ ዋና ጉዳዮች ላይ ሰፊ ውይይት በማድረግ በዓለም ተስፋን እንደሚዘራ ተስፋን ተጥሎበታል፡፡በዚህ በ21ኛው ክፍለዘመን ዓለም በተለያዩ ሰው ሰራሽ እና በተፈጥሮ ስትታመስ ህዝቦች ከቤት ንብረታቸው ሲፈናቀሉ፣ ለረሃብ እና እንግልት ሲዳረጉ፣ ከዘም አልፎ ለሞት ሲዳረጉ ማየት የተለመደ ሆኗል፡፡አሁን በርካታ የዓለም ሀገራት ማለት ይቻላል ኢኮኖሚያዊ ብልፅግና እና ማህበራዊ ጥምረቶች ሆድ እና ጀርባ ሆነዋል፡፡ ዓለም ይህን ልትከላከልም ወይም መፍትሄ ልትሰጠው አልቻለችም፡፡የ48ኛዉን የዳቮስ የመሪዎች ጉባኤን መሰረት አድርጎ የወጡት መረጃዎች እንደሚያመለክቱት መንግስታት በፖለቲካዊ እቅዳቸው ለውጥን ሊስመዘግቡ ችለዋል፡፡በተለይም ደግሞ አካራካሪ የሆኑ ሀሳቦችን በስትራቴጂያቸው ውስጥ በማካተት ብሄራዊ ሃገርን፣ ክልሎችን እና ዓለም አቀፋዊ ግንኙነቶችን ለሸረሽሩ የሚችሉ ንድፈ ሃሳቦችን በማማንጨት፡፡ይሁን እንጅ በርካታ የዓለም ሀገራት ሁለንተናዊ እንቅስቃሴያቸው በፈጠራ፣ በብልፅግና እና በፈጠራ ሀሳቦች የታጀቡ በላመሆናቸው የሚፈለገዉን ለውጥ ማምጣት አልቻሉም፡፡በርግጥ የኢኮኖሚ ፖሊሲዎች ይነዳፋሉ፣ ይሁን እንጅ ይህ ፖሊሲ ተግባራዊ አይሆንም አሊያም ጥቂት ሀገራትን እንጅ በዓለም የተረጋጋ እና ዘላቂ የኢኮኖሚ ፖሊሲን መፍጠር፣ ሁሉን ያካተተ እድገት እና አራተኛው የኢንዱስትሪ አብዮትን መፍጠር ወደሚለው እውነታው ሲመጣ ግን ለየቅል ሆኖ ነው የሚገኘው፡፡በሌላ በኩል ደግሞ የህዝቦች ማህበራዊ አንድነት ሲሆን በርካታ የህዝብ እንድምታዎች ከመሪዎቻቸው ጋር ያላቸው መቃቃር እና እምቢተኝነት ነው፡፡ይህ ደግሞ ህዝብ እና ሀገር ያላቸው ግንኙነት ከመጠንከር ይልቅ እየተሸረሸረ እንዲሆን አድርጎታል ነው የሚለው መረጃው፡፡ ይሁን እንጅ ይህን የማስተካከል እና ለህዝብ የሚወጡ እና ይፋ የሚደረጉ ህጎችና ደንቦች ወደ መሬት ወርደው ተግባራዊ ማድረግ ደግሞ የመንግስታት ግዴታ ነው፡፡ እነዚህ ጉዳዮች ተዳምረው ዓለምን ከፋፍለዋታል፡፡48ኛው የዓለም ኢኮኖሚ ፎረም በፈራረሰችው ዓለም ተስፋን መዝራት በሚለው መርህ ቃል ሲዘጋጅ በርካታ የዓለም ሀገራት መሪዎችን በማገናኘት ፖለቲካዊ፣ ማህበራዊ እና ኢኮኖሚያዊ ጉዳዮች ዘላቂ መፍትሄን ለማስቀመጥ ተገናኝተዋል፡፡ በዚህ ጉባኤ ላይ በዓለም አቀፉ ደህንነት፣ ኢኮኖሚ እና ማህበራዊ ጉዳዮች፣ የሴቶች መብት እና ተጠቃሚነት፣ ዓለም አቀፍ የጤና አጠባበቅ፣ የአካባቢ ጥበቃ እና ኢነርጂን የተመለከቱ ጉዳዮች በዋናነት የሚነሱ ናቸው ተብሎ ይጠበቃል፡፡በጉባኤው የመጀሪያ አራት ቀናት ስለ ዓለም አቀፉ የደህንነት ጉዳይ ላይ የሚያተኩር ነው የሚሆነው፡፡በተለይም የዓለምን ተስፋ ክፉኛ እያጨለሙ ይገኛሉ ተብለው የተሰመረባቸው ዓለም አቀፍ የፖለቲካ አለመረጋጋት እና የአየር ንብረት ለውጥ ዋነኛው ጉዳይ ተደርገው ተወስደዋል፡፡ እነዚህን ችግሮች ለመፍታት እና አሁን ተስፋ ቢስ እየሆነች ለመጣችው ዓለም ትኩረት ሊሰጥ የሚገባው ደግሞ የፈጠራ ስራዎችን በማበረታት ዓለምን ሊታደጋት ለሚችለው የቴክኖሎጂ ትኩረት መስጠት በምንም የማይተካ እንደሆነ ባለሙያዎች እያሳሳቡ ነው፡፡"ዓለም በፍፅም እየተቀየረች ነው፣ይህን ለመቀየር ድግሞ አዳዲስ የቴክኖሎጂ ፈጠራዎችን መጠቀም ግድ ይለናል፡፡ ይህ ሊሆን ያማይችል ከሆነ ደግሞ ይህ ትውልድ አሁን ዓለምን የተጋረጠባትን ሊውጣው አይችልም፡፡የአሊባባ ግሩፕ አባልበአየር ንብረት ለውጥ ብቻ በሚፈጠሩ አደጋዎች ሰዎች ከቤት ንብረታቸው ሲፈናቀሉ ለረሃብ እና እንግልት ሲዳረጉ ሌሎቹ ደግሞ ህይወታቸዉን እስከማጣት ይደርሳሉ፡፡ታዲያ አሁን በስዊዘርላንዷ ከተማ ዳቮስ የሚካሄደው የዓለም ኢኮኖሚ ፎረም ጉባኤ ለእነዚህ ችግሮች መፍትሄ ይሰጣል ተብሎ የሚጠበቅ ሲሆን ጉባኤው እአአ ከጥር 23 እስከ 26 2018 ድረስ ይካሄዳል፡፡መረጃው የሲኤን ኤን እና ቢቢሲ ነው፡፡